**СПРАВКА -1**

**ЗА АКТУАЛНОТО ОРГАНИЗАЦИОННО СЪСТОЯНИЕ**

**на народно читалище „Йордан Йовков-1899“, село Добротица**

**1. Дата и година на последното отчетно-изборно събрание 29.03.2019 г.**

**2. Дата на предстоящото събрание за приемане на отчета 19.03.2021 г.**

**3. Месец и година на следващото отчетно-изборно събрание март 2022 г.**

**СПИСЪК НА ПОСЛЕДНОТО ЧИТАЛИЩНО НАСТОЯТЕЛСТВО**

**ИМЕ , ПРЕЗИМЕ, ФАМИЛИЯ , ДЛЪЖНОСТ В ЧИТ. Р-СВО**

**1. Галина Василева Йорданова – председател на ЧН**

**2. Светла Любомирова Гойчева, секретар**

**3. Ангелинка Иванова Русева – член**

**4. Вера Ивановна Димитрова - член**

**5. Искра Йорданова Георгива – член**

**6. Никола Йорданов Йорданов - член**

**ПРЕДСЕДАТЕЛ НА КОНТРОЛНАТА КОМИСИЯ**

**Нежля Рушидова Захариева, председател на проверителната комисия**

**Ирина Владимировна Стоева- член**

**Димитър Димитров Терзиев - член**

 **23.03.2021 г. ИЗГОТВИЛ: Г. Йорданова**

 **СИЛИСТРА**

 **Г О Д И Ш Е Н О Т Ч Е Т**

**за дейността през 2020 г. на НЧ „Й. Йовков-1899“ с. Добротица, обл. Силистра**

 Изминалата 2020 г. е различна заради ситуаццията, в която попадна България и светът – пандемия от коронавирус. Предприеха се крути мерки на територията на цялата страна, за да се предотврати предаването на заболяването и запазването здравето на хората . Отмениха се публичните изяви на читалищните групи. В дадени моменти се наложи да преминем към дистанционна подготовка и онлайн изяви.

 За обогатяване на библиотечния фонд закупихме книги на стойност 194 лева. Получихме и дарения на книги направени от община Ситово, от град Шумен, Емил Гойчев и ученическа литература осигурена от Мария и Димитър Димитрови жители на село Добротица.

 ЧН и ПК работиха съобразно ЗНЧ и Устава на читалището. Имаме необходимия брой заседания с протоколи от тях.

 През годината функционираха пет групи: женска певческа група или ГАФ „Росен здравец“, детска театрална формация „Хаскьойци“, „Приятели на книгите“, „Природолюбители“ и „Работилничка за сръчни ръце“.

**Месец Януари:** започнахме с предвидените дейности по календарен план.

На **21 януари -** И тази година създадохме истинско настроние и еуфория в селото по повод Бабинден.

**Февруари:**

**14 февруари -** Трифон Зарезан – конкурс за най-хубаво домашно вино с награди (общоселско тържество, съвместно с кметство Добротица).

**19 февруари** – С рецитал и песни отбелязахме годишнината от безсмъртието на Левски. Изненадахме най-малките участници с прожекцията на анимационния филм за Апостола.

**Март:** Баба Марта и Празник на самодееца „На раздумка и песен“

**1 март**-Баба Марта събра в читалището големи и малки самодейци, които изработиха красиви и цветни мартенички. С тях закичихме присъстващите гости на тържеството.

С малките самодейци пресъздадохме и празника „Сирни Заговезни“ .

Вечерта преди този празник съвместно с кметство с. Добротица запалихме „Голямата уралия“-голям огън за прогонване на злите сили, който жители и гости на селото прескачаха за здраве, съблюдавайки да не се изгорят. Всеки беше намазан със сажди от магическия огън за здраве.

Взехме си прощка от всеки с думите „Прости. Да ти е простено!“.

Обичаят „Хамкане“ развълнува децата. Вързахме им червен конец с варено яйце и парче бяла халва. Децата се наредиха в кръг, завъртяхме конеца и което дете първо си „хамне“ яйцето или парченцето бяла халва, то ще бъде най- здраво през годината.

После продължихме с Празника на самодееца „На раздумка и песен“, който също е на първи март. На децата раздадохме лакомства, а родители и самодейци почерпихме за здраве и берекет, да са бели и червени, румени и засмени през годината.

**3 март –** С химна на Република България започна честването на Националния празник. Пред Паметника в центъра на селото, под патронажа на местния кмет Искра Георгиева, сведохме глави, поднесохме венци и цветя на признателност пред знайните и незнайни герои паднали за свободата на Отчеството преди 142 години. Водени от учителя по история Ангелинка Русева, учениците от ОУ „Отец Паисий“ поставиха на всички присъстващи специално изработените от тях флаери.

**Всички дейности след 8 март се организират и провеждат при съобразяване със срока на извънредната епидемиологична обстановка и при спазване на всички противоепидемични мерки, утвърдени със заповеди на министъра на здравеопазването и методическите указания и препоръки на министерството на културата към председателите на народните читалища във връзка с чл.4Б, т. 1 от ЗНЧ.**

**12 март:** Проведено отчетно събрание.

**Април:**  Усмихнати и здрави в домовете на жителите на село Добротица "влязоха" символично **виртуални лазарки**, спазвайки стриктно железните мерки определени от Националния оперативен щаб за борба с коронавируса. Въпреки ограниченото пространство за излизане извън домовете, използвайки съвременните технологии и чрез различните приложения на телефоните Лазарките - Никол, Калина, Даяна, Симге и Серче, Ъшъл, Иляйда, Михаела и Неджля, Инджи, Наталия, Дилек, Селен и Зара- изпълниха сърцата ни с радост, а очите със сълзи от вълнение. По предложение на председателя на читалищното настоятелство към НЧ "Йордан Йовков-1899" село Добротица и с взето решение на заседание от всички негови членове, срещайки разбиране и подкрепа от страна на родителите на момичетата участнички в празника, се спази и тази година **традицията за лазаров ден**. Искра Георгиева - кмет на село Добротица дари, специално ушити за празника елечета и полички, за по-големите деца.

**Май:** Съвместно с кметство Добротица по **повод 9 май** – Ден на победата от 1945 година (75 години от края на Втората световна война), който е и Ден на Европа, посветен на мира, единството и обединението на стария континент, от името на читалищните членове към НЧ „Йордан Йовков-1899“ село Добротица поднесох венец пред Паметника на загиналите войници във войните и участвалите във Втората световна война бойци – добротичани. По този начин изразихме нашето уважение към безсмъртния и велик пример завещан и на следващите поколения.

**11 май** – Отбелязахме **патронния празник на Читалището** съвместно с църковното настоятелство в православния храм „Свети свети Кирил и Методий“.

**Юни: 1** – Международен ден на детето – децата получиха индивидуални сладки пакети;

**24 юни** – Във връзка с празника **„Еньовден“-**ден на билките, местните самодейци съвместно с подрастващите членове на клуб „Природолюбител“ браха лековити растения. Заредени с енергия и бодро настроение, с много смях и игри от събраните билки, цветя и треви, участниците **оплетоха магически венец**, под който минаха за здраве.

 За втора поредна година НЧ „Йордан Йовков-1899“ село Добротица организира „**Забавно лято в библиотеката“**. Инициативата включва свободен и безплатен достъп до разнообразни занимания с деца и ученици от всички възрасти.

**От 22 юни до 6 септември** се осъществиха групови и индивидуални дейности основно в следните три направления:

1. Клуб „Природолюбители“
2. Работилничка за сръчни ръце
3. Приятели на книгите

 Летните занимания и активности развиват различни умения и отношение в следните области: екология и опазване на природната среда, изобразителни изкуства-изящни и приложни: музика, танци, театър, тематични походи около населеното място-опознаване на природните дадености на района.

**Юли и Август:** Повече от два месеца магията на приказките събираше в двора на основното училище 32 деца и подрастващи от различна възраст. Водени от ръководителя на клуб „Приятели на книгите“ подготвиха незабравимо музикално приказно пътешествие под надслов „Живо вълшебство“. Всеки участник сам направи избор и пресъздаде с много настроение и усмивка своите любимци от вълшебния свят на приказките. Подготвихме едно необикновено приказно пътешествие с грамофонна плоча в ръка, което извършихме с нашите водещи Малвина /Цвети/, Шехерезада /Селен/ и любознателната Кали. Нашият спектакъл се различава от всички други досега, защото няма преразказани приказки, стихове или драматизация. Пътуването имаше своите спирки и това са песничките на всеки един приказен герой, който отново оживя пред нас, за да ни развесели и накара да се замислим малко повече за приказките. Така в съвременния бързо развиващ се свят динамичен, когато компютър заменя играта, вълшебният приказен свят фееричен, не е позабравен и чужд за децата! И наистина с огромна радост споделям с вас, че по време на репетициите никой не се сещаше за своя телефон. За нас това бяха мигове вълшебни, защото потънал в самотност и с прашни корици под бабина обич останал за спомен с герои и феи, с принцеси, с кралици той буди усмивка в света електронен. И той съществува и живо вълшебство във пазвата своя е скрил доверчиво. По време на нашето пътуване срещнахме: ***„Вълкът и седемте козлета“*** /с най-малките/, ***Червената шапчица*** /Зара/, ***Хензел и Гретел*** */Никол и Димо/,* ***Баба Яга*** *и* ***Спящата красавица*** */Даянка/,* ***Котаракът в маратонки****,* ***Бърборино*** *и* ***Пипи Дългото чорапче*** */Мими/,* ***Барон фон Мюнхаузен*** */Гошо/,* ***Хитър Петър*** */Виктор/,* ***Пуц*** */Мартин/ и* ***Жълтурко*** */Едис/,* ***Снежанка и джуджетата*** */Михаела/,* ***Малката Ида и нейните цветя*** */Никол/,* ***Ясмин*** */Инджи/,* ***Красавицата Бел /****Светли/**,* ***Малечка-Палечка*** */Дамла/,* ***Рапунцел*** */Ъшъл/,* ***Магьосницата*** */Себат/,* ***Работната мома от „Сливи за смет“****/Ивет/,* ***Пепеляшка*** *и* ***Алиса в страната на чудесата*** */Светли/,* ***Патиланчо,******Малкият принц***  *и* ***Буратино*** */Ицко/,* ***Вълшебница Съвест*** */Велинка/.*

**24 юли – 07 август „Бащино огнище не забравяй, стари обичаи не презирай“** е името на проекта, който подадохме към Сдружение „МИГ Главиница - Ситово Крайдунавска Добруджа”. За 10 работни дни успяхме да подготвим всички необходими документи, за да отговорим на изискванията по отворения прием за кандидатстване по Мярка 19.05 за предоставяне на безвъзмездна финансова помощ по Програма за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони. Проектното предложение включва закупуване на музикално-сценично oборудване, както и 15 броя носии за фолклорните състави към НЧ „ЙОРДАН ЙОВКОВ–1899”, обезпечаващи провеждането на различни културно-информационни събития, както и ремонт на залата за репетеции.

**15 август –** На църковния празник Успение на Пресвета Богородица, по покана на църковното настоятелство участвахме в посрещането на новия свещеник в православния храм „Свети свети Кирил и Методий“. С участниците от клуб „Приятели на книгите“ подготвихме литературно четене на произведения в чест на Божията майка.

**Септември:** Активна **творческа дейност** с ГАФ „Росен здравец“ за заснемане на видео клип. Самодейките подготвяха изпълнението на следните песни: „Йордан на чардак седеше“, „Да знам либе ле“, „Млад юнак“, „Пелин, Пелин“ и „Засвирила свирка“.

На **8 септември** членове на ЧН присъствахме в общинския център на Ситово, където поднесохме цветя пред новооткритата паметна плоча **„80 години от Крайовския договор и връщането на Южна Добруджа към майка България“.**

**Октомври:** Активна подготовка за заснемане на видео клип.

**Ноември:** На **1 ноември** в сградата на НЧ „Йордан Йовков 1889“ село Добротица председателката на читалищното настоятелство поздрави присъстващите активни дейци и пазители на българщината по повод **деня на народните будители**. Библиотекарката Мария Шопова представи своята презентация под надслов „Дейци, будители на Добротица“, включваща местните радетели на културата, като припомни имената на първите основатели на читалището и основното училище в селото. Ангелинка Русева – дългогодишен учител по история в ОУ „Отец Паисий“ село Добротица и член на читалищното настоятелство запозна присъстващите в залата гости с „Призивът на отец Паисий“/презентация/.

**140 години от рождението на Йордан Йовков**: „Пленителни образи“ в НЧ „Йордан Йовков-1899“ село Добротица членове на основания през летния сезон клуб „Приятели на книгите“, по инициатива на техния ръководител Галина Йорданова, организираха честване по повод 140 години от рождението на българския писател класик Йордан Йовков – **9 ноември**. С подкрепата на Регионална библиотека „Партений Павлович“ гр. Силистра, които дариха 6 тома със събрани произведения на автора, както и любезно предоставените от книжния им фонд творби, присъстващите подредиха литературен кът с творчество от и за Йордан Йовков.

**На 16 ноември** – Ден на толерантността и на **21 ноември** – Ден на християнското семейство подадохме партньорска ръка и станахме участници от проекта „Социално приобщаване на представителите на уязвими, етнически и маргинализирани групи в община Ситово чрез подобряване достъпа до заетост, социални и здравни услуги“.

 **Декември**: По идея на Искра Георгиева-член на настоятелството, заради продължаващата пандемична обстановка в страната, организирахме онлайн-конкурс за изработка на картичка, апликация или рисунка по повод коледните и новогодишни празници предназначен за децата от селото. С детското творчество зарадвахме нашите дарители отправяйки им новогодишни пожелания. Всички участници получиха преди нова година заслужени награди.

На **20 декември** послушните деца получиха своите подаръци лично донесени от Дядо Коледа и Снежанка. Това празнично събитие е съвместна дейност за Коледа с кметство Добротица.

**Отчетът е гласуван и приет на общо събрание, проведено на 19 март 2021 г. в Читалището**

 **КАЛЕНДАРЕН ПЛАН**

**за дейностите на народно читалище „Йордан Йовков – 1899“ село Добротица, общ. Ситово, обл. Силистра за периода (01.01.2021 г. – 31.12.2021 г.)**

ОСНОВНИ ЦЕЛИ

* Да работи за обогатяването на културния живот на село Добротица;
* Да съхранява и предава местните празници и обичаи на младото поколение;
* Да предоставя на населението информационни и справочни услуги;
* Съвместно да работи с кметството и училището на територията на село Добротица;
* Да издига ролята на читалището в областта на изкуството, културата, както и да се включи при поддържане на екологичното равновесие в региона;
* Съвместно да работи с кметството, общината и с други НПО по проекти и програми;

**ПРИОРИТЕТИ**

* **Основни акценти:**
* Ориентиране в променената среда;
* Вземане на решение за осъвременяване на читалищната дейност:

 - Като организация на гражданското общество;

 - Читалището – институция за реализиране потребностите на младото поколение;

* Развитие и усъвършенстване на културната дейност в читалището и подобряване стила и методите на работа с цел развитие на интеграционните процеси в духовната сфера; Да бъде място за интегриране на непривилегировани групи;
* Привлекателно място, утвърдено като фактор за обществена промяна и средище на знанието.
* **Управленски политики:**
* Взаимоотношения с местните власти;
* Местните общности;
* Лидери в културната общност;
* **Задачи:**
1. Разгръщане на културно – просветна дейност на читалището сред населението;
2. Прилагане на иновативни подходи и методи на работа за повишаване на читателския интерес;
3. Библиотеката да се развива като средище за информация, комуникация, обучения, знания и културна дейност;
4. Дейности за разкриване и опазване на културното наследство на нашия край;
5. Актуализиране на летописната книга.
* **Основни цели за организационно развитие:**
1. Превръщане на читалището в културно – информационен център, предоставящ набор от услуги за гражданите и бизнеса;
2. Развитие и обогатяване на културния живот, социалната и образователната дейност;
3. Възпитаване и утвърждаване на национално самосъзнание;
4. Поемане на социални ангажименти;
5. Провеждане на широко – мащабни консултации за нови форми на Европейско управление;
6. Сътрудничество и управленска практика с местната власт и бизнеса;
* **Специфични цели:**
* Сътрудничество между читалищните организации;
* Засилване ролята на читалището като гражданска организация и център за общностно развитие с културни, образователни, информационни, социални и граждански функции;
* Управление чрез планове и програми;
* Подпомагане ефективността на сътрудничество с общинската администрация;
* **Техническо обезпечаване:**

*Основна цел:*

* Осигуряване на равнопоставеност при достъпа до информация.

*Специфична цел:*

* Поддържане на електронната информационна мрежа на читалището като информационен център.
* **Мероприятия за изпълнение**

|  |  |
| --- | --- |
| Месец | Дейност, проява |
| Януари | 06 - Водосвет – „Йордановден“ рецитал;170 години от рождението на Тодор Каблешков - български революционер, автор на т.нар. Кърваво писмо /1851-1876/;165 години от рождението на Райна Княгиня – бълг. учителка, ушила знамето на Априлското въстание /1856-1927/;13 - прожекция на български филм по повод деня на българското кино;21 – Бабинден общоселски женски празник |
| Февруари | 14 – Винария - опиянени от любов: Трифон Зарезан – зарязване на лозята – до обяд, обичай, традиционно – следобед – общоселско веселие с много игри, конкурси за вино, най-хубава ракия, най-работлив стопанин;19 – общоселско честване годишнина от безсмъртието на Левски – рецитал и песни – витринно табло;Творческа работилница „Бели и червени като слънцето засмени“ |
| Март | 1 - „На раздумка и песен“ заедно с баба Марта;1 – / вечер/ Надиграване –„Добруджански ръченик“ по повод деня на самодееца; 3 – общоселско честване на Националния празник с училището, кметството, клубовете и обществеността – песни, стихове, поднасяне на венци на паметника;8 – Ден на жената – общоселско тържество за жените; 22 – Първа пролет Спектакъл, съвместно с ОУ Добротица |
| Април | 1 – вечер на хумора и шегата – съвместно с клуба на инвалида, кметството и клуб на пенсионера;„Седмица на детската книга“ – четения от ученици от ОУ пред самодейците от читалището, жените от клуб „Кураж“ и пенс. клуб;„Земята е нашата площадка за игра, да я поддържаме чиста“;Среща с писател по повод световния ден на книгата и авторското право;Лазаровден, Цветница и Великден – детска група – лазарки, песни и танци за здраве и радост на стопаните; „Великденска творческа работилница за сръчни ръце“ детско великденско шоу с много забавни игри и конкурс. |
| Май | 6 – Гергьовден – общоселско хоро с Великденска люлка;11 – Празник на местните общности: „Бащино огнище не забравяй, стари обичаи не презирай“ по повод патронния празник на читалището „Св. Св. Кирил и Методий“;9 - „Духът на българина в ЕС“ – Ден на Европа, презентация24 – събор на селотоНай-активен читател на библиотеката |
| Юни | 1 – детски празник „Слънчеви усмивки“2 юни – Ден на Ботев - кинопродукция на исторически филмГАФ „Росен здравец“ – участия в събори / Ситово, Гарван /;24 – възстановка на „Еньовден“ – обичай и традиция Детска група „Забавно лято в библиотеката“ |
| Юли | Участия в Национален събор – ГАФ;Детска група по интереси – „Забавно лято в библиотеката“, литературно четене, рецитал, постер или витрина в контекста на избрания бележит писател, поет, преводач, сатирик или баснописец:-165 години от рождението на Стоян Михайловски български поет, сатирик, баснописец (1856-1917)-155 години от рождението на Стоян Михайлов Попов(чичо Стоян), детски писател (1865-1939)-400 години от рождението на Жан дьо Лафонтен, френски баснописец (1621-1695)-135 години от рождението на Дора Габе, българска писателка и преводачка (1886-1993)-135 години от рождението на Ран Босилек, български писател, поет и преводач (1886-1958)-155 години от рождението на Стоян Русев(дядо Благо), детски писател (1866-1936)Кинопрожекции, туристически поход „Искам да знам повече“ |
| Август | Участие в Национален събор;Творческа почивка на ГАФ;Детска група – „Забавно лято в библиотеката“ литературно четене, рецитал, постер или витрина в контекста на избрания бележит писател, поет, преводач, сатирик или баснописец;Занимание по театрално майсторство „Детска академия“ |
| Септември | Участие в събор на ГАФ „Росен здравец“; 6 – Заключителен етап от работата на децата от Групата „Забавно лято в библиотеката“ - тържествен концерт - пред родители и обществеността на Добротица;Тържествено честване 70 годишнината на Художествената самодейност при народно читалище „Йордан Йовков – 1899“ село Добротица;Ден на грамотността – кампания за насърчаване на четенето сред децата;136 г. от Съединението на България – кинопрожекция;113 г. Провъзгласяване Независимостта на България –кинопрожекция |
| Октомври | 1 – Ден на възрастните хора – съвместно с клубовете и кметството – увеселение; 05 – Ден на учителя „Песента на звънчето“;Празник на жените-земеделски производители;Залесяване на дървета;Международен ден на анимацията |
| Ноември | 1 – Презентация „Традиция, съвременност, бъдеще на НЧ в село Добротица“;16 - Ден на толерантността „Различни, но заедно“;21 – Ден на Християнското семейство |
| Декември | Игнажден – пресъздаване на обичая от самодейците;Сава Варвара, Никулден – седянка;Коледа – подготовка на коледари и коледуване в кметството, Конкурс за най-добре украсен коледен калпак и китка;Коледно – Новогодишно общоселско тържество |

Изготвил председател на ЧН:

Галина Йорданова